અમદાવાદ જિલ્લાના વિરમગામમાં પડેલા અનરાધાર વરસાદથી નીચાણવાળા વિસ્તારોમાં વરસાદી પાણી ભરાયાં હતા. વિરમગામના ગોલવાડી દરવાજા બહાર અવાડા પાસે આવેલા તિરૂપતિ કોમ્પલેક્ષમાં ઢીંચણ સમા પાણી ભરાઇ ગયા હતા. આ સિવાય પણ વિરમગામ શહેરના ઘણા નીચાણવાળા વિસ્તારમાં પાણી ભરાયા હતા. જે અંગે સોમવારે તિરૂપતિ કોમ્પ્લેક્ષના વેપારીઓ દ્વારા વિરમગામના મામલતદારને આવેદનપત્ર આપવામાં આવ્યું હતું.